בסיליסק ירוק

בסיליסק ירוק (שם מדעי: Basiliscus plumifrons) הוא מין של לטאות החי בעיקר באמריקה הלטינית ובייחוד בין מקסיקו בצפון לאקוודור בדרום.

אורכה של הלטאה הבוגרת הוא כ-80 ס"מ. הבסיליסק הירוק הוא אוכל-כול ומזונו כולל חרקים, יונקים קטנים, לטאות קטנות, פירות, עלים ופרחים. גודל התטולה נע בין 5 ל-15 ביצים. לאחר שמונה עד עשרה שבועות בוקעים הצעירים מן הביצים, המסוגלים לחיות באופן עצמאי.

הבסיליסק מסוגל לרוץ מרחק קצר על פני המים במהירות של מטר וחצי לשנייה כשהוא משתמש ברגליו האחוריות ובזנבו. כאשר הוא דוחף את רגליו אל המים, הוא יוצר כיסי אוויר שעליהם הוא יכול לדרוך. מהירות התנועה של רגליו מגיעה ל-105 קמ"ש, מאמץ שרירי גדול פי 7 ממה שהאדם מסוגל לו. בזכות מהירות תנועה זו, הוא מספיק לדרוך על כיס האוויר ולזנק ממנו לפני שהכיס קורס. בשל "ההליכה על המים" לכאורה, צורת הריצה הזאת הקנתה לו את הכינוי "לטאת ישו".

הבסיליסק מסוגל לשחות זמן רב במים, ואף לצלול למשך 30 דקות לערך.

קישורים חיצוניים

הערות שוליים 

בעלי חיים שתוארו ב-1876
בסיליסקיים
קוסטה ריקה: זוחלים
גואטמלה: זוחלים
מקסיקו: זוחלים
אקוודור: זוחלים
טקסונים שתוארו בידי אדוארד דרינקר קופ
הונדורס: זוחלים
זוחלים ביערות הגשם של אמריקה המרכזית
זוחלים ביער האמזונאס